Wit Kersfees Europa bustoer (Des’18) – Tienie Jonker Toere
Europa Blommetoer (April’18)
Europa Blommetoer (Mei’18)
Rusland boottoer (Mei’18)
Oos-Europa & Kroasië bustoer (Junie’18)
Europa Somer bustoer (Julie’18)
Europa Mediterreense bustoer (Sept’17)
Europa Kersfees & Ski bustoer (Des’17)
Wit Kersfees Europa bustoer (Des’18)
Toer volbespreek vir 2017, kontak ons vir die waglys
Toer prys & datums vir 2018 sal binnekort bevestig word
Die Kersfees bustoer
Duitsland, Oostenryk en die Tjeggiese Republiek!
Ons bied aan ‘n unieke Kersmark en Ski-toer in Europa
Ingesluit: Vliegkaartjies, lughawebelasting en twee etes elke dag
Ongeveer R31 450 pp wat deel
Hierdie is ‘n unieke toer op aanvraag van talle van ons hooggewaardeerde oudtoerlede wat graag saam met ons ‘n wit, Europese Kersfees wil meemaak. Ons maak voorsiening vir die behoeftes van ons jonger toerlede, wat dalk wil ski, terwyl ons voldoende geleenthede bied vir die seniors met ander belangstellings.
Ons bly slegs in twee hotelle vir die hele tydperk, maar tog sien u ‘n ryke verskeidenheid van die mooiste plekke. So u hoef nie elke dag daardie swaar tas te pak en heen en weer te karwei nie!!
Ekstras ingesluit by u toerprys:
Lughawebelasting (meeste rederye vra tans meer as R6 000)
Ontbyt en 3-gang aandetes elke dag, buiten een aand.
Tjeggiese aand wat insluit 3-gang aandete, musiek, dans en vermaak.
Vervoer in luukse bus en Afrikaanssprekende gidse elke dag.
Dag 1 – Vertrek die aand vanaf JNB Internasionaal. Geniet aandete aan boord asook ontbyt net voor ons land in Munchen.
Dag 2 – Land in München kry ons persoonlike luukse lugversorgde bus by die lughawe. Ry na München vir ‘n stadsbesoek aan Marienplatz, Viktualmarkt, Hofbrauhaus en natuurlik ook die bekende Kersmark oftewel Nicholaus Mark wat uit die 14e eeu dateer. Ry namiddag na Unken in Oostenryk waar ons vir die volgende klompie dae tuisgaan, omring deur die Alpe.
Dag 3 – 8 – Ons bly vir die volgende klompie dae in die dorpie Unken in die Heutal vallei tussen verskeie bergspitse. Daar is ’n hele aantal ski-lope met kabelkarretjies in die nabye omgewing vir diegene wat wil gaan ski. Ski-toerusting kan maklik gehuur word, maar die nodige klere moet u self aanskaf.(Ons stuur vir u ’n lys van nodige klere op aanvraag).
Die hotel gaan ons help met die aankoop van ‘n “ski-pass” kaartjie wat u in staat stel om die vervoerstelse (busse & kabelspore) na die ski-lope te gebruik. Vanweë die feit dat ons ’n paar dae vertoef, het ons die luuksheid dat ons nie elke dag ‘n vaste program hoef te volg nie. Ons kan dus die program van dag tot dag aanpas volgens ons behoeftes en natuurlik die weersomstandigdhede.
Wat wel op die spyskaart is, is onder andere die volgende:
Besoek aan Salzburg. Sien die Mirabelpaleis, die Salzachrivier, Getreide Gasse met sy mooi liggies oor Kersfees, Mozart geboortehuis, Hohensalzburg en nog vele meer.
Besoek die kersmarkte by die Hellbrunpaleis en die Domplatz.
Reis na die Mondsee en besoek die kersmarkte by St. Wolfgang en St. Gilgen. Ry met die sneeutrein op in die berg en geniet gluhwein tussen die wolke.
Besoek Oberndorf waar Stille Nag die eerste keer in die St. Nicolakerk opgevoer is.
Uitstappie na Berchtesgaden en sy mooie kersmark. Geleentheid om met ’n treintjie die berg in te ry en te sien hoe sout uitgehaal word.
Besoek die Konigsee en vaar op die meer terwyl trompetgeskal deur die berge eggo.
Besoek Innsbruck en Oostenryk se kleinste stadjie, Rattenberg, met hul vele kersmarkte. Kry geleenhteid om met die trein en kabelspoor teen die berg op te ry en in die sneeu te speel.
Besoek die prentjiemooie dorpie, Hallstatt, omring deur berge en mere en wat ook in 1997 deur UNESCO as Wêrelderfenisgebied verklaar is. Hier is die natuur asemrowend en die kersmark ’n moét!
Dag 9 – Vandag reis ons met ons persoonlike luukse toerbus na die sprokiesagtige “Stad van ’n honderd torings” oftewel soos ons dit ken, Praag, hoofstad van die Tjeggiese Republiek. Oppad doen ons aan by Cesky Krumlov met sy 13 eeuse kasteel, aan die walle van die Vltava rivier.
Dag 9 – 13 Vir die volgende vier dae bly ons in ’n hotel in Praag, met ’n moltreinstasie regoorkant die hotel wat jou binne 15 minute na die middestad neem. Met ons bus gaan ons vanaf ons hotel ook verskillende uitstappies onderneem en weereens sal die program bepaal word deur die weers- en verkeersomstandighede asook die voorkeure en behoeftes van ons toerlede.
Wat ons wel op die program in gedagte het, is die volgende:
Besoek aan al die belangrikste kersmarkte in Praag, onder meer die kersmark in Wenceslas-plein en die reuse mark in die ou stadsplein by Jan Hus se monument. Hier is snuisterye, versierings en kos te kus en te keur. Wat van ‘n marionette-vertoning of ‘n glasie Absinthe?
‘n Eg Tjeggiese aand met tradisionele kos, drank, sang, dans en vermaak.
Geleentheid om ‘n klassieke uitvoering by te woon in een van Praag se pragtige katedrale of konsertsale.
Besoek aan Praag kasteel en die St. Vitus katedraal, die historiese Karlsburg, die Astronomiese klok, bier by Vytopna die bekende treinrestaurant en nog vele meer. Wat van ‘n pilsner bedien in ‘n middeleeuse taverne vir ‘n regte “Game of Thrones”-ervaring!
Moontlike besoek aan van die kastele of dorpies in die omgewing van hierdie mooi stad.
Die soortgelyke toer vir 2017 was April 2017 reeds volbespreek !!!
Rekening naam: Tienie Jonker Toere
Takkode: 240438 (Potchefstroom)
Verwysing: U naam & van
Betalingsbevestiging: Epos na tjtoere@jenny.co.za of Faks na 086 718 1866
Uitstaande Balans: Betaalbaar ongeveer middel Oktober 2018 of soos gereël
Copyright © 2017 Tienie Jonker Toere. Theme by Colorlib Powered by WordPress